
ที่  มท ๐๘๑๖.4/ว                                                                กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐






       กุมภาพันธ์  ๒๕69
เรื่อง  
การสนับสนุนนิทานเพื่อดูแลจิตใจเด็ก
เรียน  
ผู้ว่าราชการจังหวัด (ตามบัญชีรายชื่อ)
อ้างถึง  
หนังสือองค์การยูนิเซฟ ประเทศไทย ที่ THLC 2026/0061 ลงวันที่ 3 กุมภาพันธ์ 2569
สิ่งที่ส่งมาด้วย  
1. บัญชีรายชื่อสำนักงานส่งเสริมการปกครองท้องถิ่นอำเภอ
    จำนวน 1 ฉบับ

2. บัญชีรายชื่อศูนย์พัฒนาเด็กเล็กสังกัดองค์กรปกครองส่วนท้องถิ่น
    จำนวน 1 ชุด
ด้วยกรมส่งเสริมการปกครองท้องถิ่น ได้รับแจ้งจากองค์การยูนิเซฟ ประเทศไทย ว่า ได้จัดทำ
นิทานเรื่อง “เสือน้อย” เพื่อสื่อสารให้เด็กเข้าใจอารมณ์ของตนเอง ให้ผู้ใหญ่ได้ตระหนักถึงผลกระทบต่อเด็ก 
และพร้อมให้การช่วยเหลือดูแลอย่างถูกต้อง ในช่วงเวลาวิกฤต ไม่ว่าจะเป็นภัยธรรมชาติ หรือเหตุการณ์รุนแรงจากความขัดแย้ง และมีความยินดีที่จะสนับสนุนหนังสือนิทานเรื่อง “เสือน้อย” ให้แก่ศูนย์พัฒนาเด็กเล็ก 
สังกัดองค์กรปกครองส่วนท้องถิ่น โดยจะจัดส่งไปยังสำนักงานส่งเสริมการปกครองท้องถิ่นอำเภอใน 7 จังหวัด และขอให้สำนักงานส่งเสริมการปกครองท้องถิ่นอำเภอช่วยจัดส่งหนังสือนิทาน ให้ศูนย์พัฒนาเด็กเล็กทุกแห่ง
ในพื้นที่อำเภอ โดยพิจารณาตามความเหมาะสมกับจำนวนเด็กในศูนย์พัฒนาเด็กเล็ก เพื่อให้ครูสามารถ
ใช้หนังสือนิทานนี้กับเด็ก ในห้องเรียน หรือหมุนเวียนให้เด็กนำไปอ่านกับผู้ปกครองที่บ้านได้
กรมส่งเสริมการปกครองท้องถิ่นพิจารณาแล้ว เพื่อให้การสนับสนุนหนังสือนิทานดังกล่าว เป็นไปด้วยความเรียบร้อย และบรรลุวัตถุประสงค์ จึงขอความร่วมมือจังหวัดแจ้งสำนักงานส่งเสริมการปกครองท้องถิ่นอำเภอดำเนินการจัดส่งหนังสือนิทานให้แก่ศูนย์พัฒนาเด็กเล็ก สังกัดองค์กรปกครองส่วนท้องถิ่น
ตามบัญชีรายชื่อ รายละเอียดปรากฏตามสิ่งที่ส่งมาด้วย
จึงเรียนมาเพื่อโปรดพิจารณาดำเนินการ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น
กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก
โทร. ๐ ๒๒๔๑ ๙๐00 ต่อ 5343
ไปรษณีย์อิเล็กทรอนิกส์ saraban@dla.go.th

ผู้ประสานงาน นายพัฒนกาญจน์ ทิมแท้ โทร. 063 210 4741

